Φεστιβάλ Επιδαύρου

Το φεστιβάλ Επιδαύρου ή Επιδαύρια είναι ένα φεστιβάλ αρχαίου δράματος που πραγματοποιείται κάθε χρόνο κατά τους θερινούς μήνες στο αρχαίο θέατρο της Επιδαύρου μέσα στο πλαίσιο του φεστιβάλ Αθηνών. 

Εγκαινιάστηκε επίσημα στις  19/6/1955 με την Εκάβη του Ευριπίδη (σε σκηνοθεσία Μινωτή με την Παξινού στον ομώνυμο ρόλο), καθιερώθηκε με τις παραστάσεις αρχαίας τραγωδίας και λίγο αργότερα (1957) και με τις παραστάσεις αρχαίας κωμωδίας του Εθνικού Θεάτρου. Το 1975 δόθηκε για πρώτη φορά η άδεια και σε θιάσους εκτός Εθνικού να χρησιμοποιήσουν το αρχαίο θέατρο.

Από το 1955 μέχρι σήμερα το θέατρο της Επιδαύρου έχει φιλοξενήσει τους σημαντικότερους Έλληνες σκηνοθέτες και ηθοποιούς καθώς και πληθώρα άλλων σπουδαίων καλλιτεχνών ως συντελεστών παραστάσεων. Παρουσιάστηκαν επίσης γνωστοί ξένοι θίασοι ή συνεργασίες με επιφανείς ξένους συντελεστές. Οι παραστάσεις του φεστιβάλ συχνά γνώρισαν τεράστια επιτυχία ή παταγώδη αποτυχία και δεν ήταν λίγες οι φορές που προκάλεσαν σκάνδαλο. 
 
Σήμερα, εν μέρει εξαιτίας των αιτιάσεων του Εθνικού Αρχαιολογικού Συμβουλίου περί καταστροφής του μνημείου αλλά και σύμφωνα με την πολιτική του νέου διευθυντή φεστιβάλ Αθηνών Γ. Λούκου, ο αριθμός των παραστάσεων έχει περιοριστεί.

Παράλληλα με το φεστιβάλ Επιδαύρου λαμβάνουν χώρα (αρχικά μόνο μουσικές και αργότερα και θεατρικές) παραστάσεις στο Μικρό Θέατρο Αρχαίας Επιδαύρου. Ο θεσμός ξεκίνησε δοκιμαστικά το 1995 με τον «Μουσικό Ιούλιο» και στέφθηκε με μεγάλη επιτυχία που τον οδήγησε στην καθιέρωση.

Πρόγραμμα Παραστάσεων 2006
30/6-1/7/06:  Θέατρο Αττις, Αισχύλου: Πέρσες
7-8/7/06: Τheseum Ensemble Veenfabriek, Ευριπίδη: Ικέτιδες
14-15/7/06: Εθνικό Θέατρο, Αισχύλου: Πέρσες
21-22/7/06: Εθνικό Θέατρο, Αριστοφάνη: Θεσμοφοριάζουσες
28-29/7/06: Κρατικό Θέατρο Βορείου Ελλάδος,Ευριπίδη: Ιφιγένεια εν Ταύροις
4-5/8/06 Η νέα ΣΚΗΝΗ, Σοφοκλή: Αντιγόνη

Πρόγραμμα Παραστάσεων 2007
29/6-30/6: Ιουνίου Η Νέα Σκηνη, Σοφοκλή: Αντιγόνη
14/7: Luigi Cherubini: "Μήδεια"
20/7-21/7: Εθνικό Θέατρο, Jean Racine: Ανδρομάχη
27/7-28/7: Κρατικό Θέατρο Βορείου Ελλάδος, Αριστοφάνη: Λυσιστράτη
3/8-4/8:      Θεατρικός Οργανισμός Κύπρου: Ευριπίδη: Ιφιγένεια εν Ταύροις
10/8-11/8: Εθνικό Θέατρο: Σοφοκλή: Ηλέκτρα
17/8-18/8: Θεατρικός Οργανισμός Schauspiel Φραγκφούρτης, Αισχύλου: Ορέστεια
24/8-25/8: Εθνικό Θέατρο Μεγάλης Βρετανίας, Samuel Beckett, Ευτυχισμένες μέρες

Πρόγραμμα Παραστάσεων 2008

Πρόγραμμα Παραστάσεων 2009
3&4 Ιουλίου: Αριστοφάνη, Νεφέλες - Θεατρικός Οργανισμός Κύπρου
10&11 Ιουλίου: Ρακίνα, Φαίδρα - Εθνικό θέατρο Μεγάλης Βρετανίας
17-18 Ιουλίου: Ευριπίδη, Άλκηστη - Εθνικό θέατρο 
24-25 Ιουλίου: Ο πόλεμος των υιών του φωτός κατά των υιών του σκότους, σκηνοθεσία Amos Gitai
31 Ιουλίου & 1 Αυγούστου: Αισχύλου, Πέρσες - Εθνικό θέατρο
7&8 Αυγούστου: Ευριπίδη, Τρωάδες - Κρατικό θέατρο βορείου Ελλάδας
14&15 Αυγούστου: Αριστοφάνη, Όρνιθες - Σκηνοθεσία Σ. Χατζάκη
21&22 Αυγούστου: Ουίλλιαμ Σαίξπηρ, Χριστουγεννιάτικο παραμύθι!!!

Εξωτερικοί σύνδεσμοι
Επίσημος διαδικτυακός τόπος του φεστιβάλ Αθηνών 
 Ελένη Παπασωτηρίου:Ιστορία του φεστιβάλ (Δημοσιεύτηκε στο πρόγραμμα του Φεστιβάλ Αθηνών 2003)
Όταν η τραγωδία βγάζει... γέλιο, του Χ. Σιάφκου, Ελευθεροτυπία 2/7/06
Φεστιβάλ Αθηνών και Επιδαύρου 2009

Θεατρικά φεστιβάλ